Samia Yusuf Omar

Samia Yusuf Omar (somali:Saamiya Yuusuf Cumar, ) (født 25. mars 1991, død 2. april 2012) var en somalisk friidrettsutøver, som konkurrerte i sprintløp. Hun representerte Somalia under Sommer-OL 2008, der hun ble utslått i de innledende rundene. Hun løp med lånte, litt for store sko og brukte 10 sekund mer tid enn vinneren på 200 meter. I august hvert år arrangeres det i Mogadishu et løp til minne om Omar.

Dødsfall 
Omar forsøkte i 2012 å komme seg fra Tripoli (Libya) til Lampedusa, og omkom da hun forsøkte å gripe et tau kastet ut fra en italiensk båt. Hun hadde da brukt over ett år på å komme seg de åtte tusen kilometrene fra Mogadishu til Tripoli. I Mogadishu trente hun under vanskelig forhold, blant annet ble hun plaget av lokale militante som mente at kvinnelige muslimer ikke skulle drive idrett. I 2011 flyttet Omar til Addis Abebba der det var et etablert løpermiljø. Hun forlot Etiopia i 2011 og ville komme seg til Italia for å finne en trener med sikte på OL i London i 2012. Hun krysset Sudan og kom inn i Libya der hun satt fengslet en periode av ukjent grunn.

Litteratur 
 Giuseppe Catozzella: Ikke si at du er redd. Pax, 2014. (dokumentarroman)

Referanser

Eksterne lenker 
 

Somaliske sprintere
Deltakere for Somalia under Sommer-OL 2008
Friidrettsutøvere under Sommer-OL 2008
Fødsler i 1991
Dødsfall i 2012